2ο Νηπιαγωγείο Χολαργού

Απόκριες με ΚΑΡΑΓΚΙΟΖΗ!
2023-02-19 11:00 - 12:00 UTC | 2ο Λύκειο Χολαργού, Καραολή και Δημητρίου, Χολαργός, Αττική, 15562, Ελλάδα
Πριν από τη λαγάνα και το χαρταετό, οι Απόκριες μας μαγεύουν και μας προσκαλούν σε χαρούμενους ρυθμούς!!! Γέλια και χορός, με τον Καραγκιόζη οδηγό!!
Ελάτε να γελάσουμε με τον Καραγκιόζη, και να ξεγελάσουμε τους φίλους μας με τις αποκριάτικες ενδυμασίες μας!

Την Κυριακή 19 Φεβρουαρίου και ώρα 11 π.μ. στην Αίθουσα Εκδηλώσεων του 2ου Λυκείου Χολαργού, ο Καραγκιόζης μας περιμένει μεταμφιεσμένους για μία Αποκριάτικη παράσταση!
Φορέστε τις μαγικές σας στολές, μεταμφιέστε αδέλφια-φίλους-γονείς και ελάτε να διασκεδάσουμε!

Είσοδος: 5 ευρώ ανά παιδί

Δεν υπάρχει χρέωση για το συνοδό.

Διοργάνωση: Σύλλογος Γονέων και Κηδεμόνων 2ου Νηπιαγωγείου Χολαργού

Εκ μέρους του Δ.Σ. του Σ.Γ.&Κ. 2ου Νηπ/γείου Χολαργού

Χριστουγεννιάτικη Γιορτή με καλικαντζαροδημιουργίες !
2022-12-18 16:00 - 18:00 | 2ο Γυμνάσιο Χολαργού, Αριστοτέλους 47, Χολαργός, Αττική, 15562, Ελλάδα
Σας προσκαλούμε την Κυριακή, 18 Δεκεμβρίου και ώρα 4:00 μ.μ. στη Χριστουγεννιάτικη παιδική γιορτή που διοργανώνει ο Σύλλογος Γονέων & Κηδεμόνων του 2ου Νηπιαγωγείου Χολαργού στην αίθουσα εκδηλώσεων του 2ου Γυμνασίου Χολαργού.
Στη γιορτή θα υπάρχουν εργαστήρια δραστηριοτήτων, μουσική-χορός-μπουφές, Χριστουγεννιάτικο bazaar διαμορφωμένο από τους μαθητές και φυσικά, δε θα λείπει ο Άγιος Βασίλης !
Σας περιμένουμε με ανυπομονησία, και είμαστε σίγουροι ότι όλοι μαζί, μικροί-μεγάλοι, θα κάνουμε τα μαγικά μας, για να ξεκινήσουμε την όμορφη περίοδο των Χριστουγέννων με τον πιο χαρούμενο τρόπο!
Ώρα για έμπνευση και δημιουργία Καλικαντζαράκια!
Με εκτίμηση,
το Δ.Σ. του Συλλόγου Γονέων & Κηδεμόνων 2ου Νηπ/γείου Χολαργού.

Χορηγία Εκπαιδευτικού Εξοπλισμού για Εισαγωγή στη Ρομποτική (πακέτο BeeBot και Πίστα)
2022-09-01 | 2ο Νηπιαγωγείο Χολαργού
Με μεγάλη χαρά, σας ενημερώνουμε ότι ο Σύλλογος 2021-2022 κατάφερε να αγοράσει εκπαιδευτικό εξοπλισμό για Εισαγωγή στη Ρομποτική (πακέτο BeeBot και Πίστα).

Καλοκαιρινή γιορτή 2022
2022-06-08 20:30 - 22:30 | 2ο Νηπιαγωγείο Χολαργού
Αγαπητοί γονείς και κηδεμόνες,

Ο Σύλλογος Γονέων και Κηδεμόνων έχει τη χαρά να σας προσκαλέσει στην καλοκαιρινή του γιορτή που θα ακολουθήσει την γιορτή του σχολείου, την ερχόμενη Τετάρτη 8 Ιουνίου.
Μετά το τέλος της παράστασης στις 8.30 μ.μ., ανιματέρ από την ομάδα The Party Project θα αναλάβουν τη ψυχαγωγία των παιδιών στον προαύλιο χώρο του Νηπιαγωγείου, ενώ θα στηθεί μπουφές για μικρούς και μεγάλους.
Παράλληλα θα πραγματοποιηθεί και λαχειοφόρος κλήρωση με πολλά δώρα, τα έσοδα της οποίας θα δοθούν για την ενίσχυση της Δανειστικής βιβλιοθήκης του Νηπιαγωγείου.
Ανυπομονούμε να βρεθούμε όλοι μαζί από κοντά!

Με εκτίμηση
Το Δ.Σ του Συλλόγου Γονέων και Κηδεμόνων
του 2ου Νηπ/γείου Χολαργού

Οικογενειακή Εκδρομή – The Ranch
2022-05-21 - 2022-05-22 | the Ranch, Σοφικό Κορινθίας, 20004
Αγαπητοί γονείς,
Το Δ.Σ. του συλλόγου σας καλεί σε εκδηλώση ενδιαφέροντος για μια απόδραση στο The ranch (Σοφικό Κορινθίας) με τα παιδιά.

Παρακάτω ακολουθούν οι προσφορές που έχουμε λάβει κι αφορούν σε 1 ή 2 διανυκτερεύσεις. Επίσης, υπάρχει η δυνατότητα ημερήσιας εκδρομής (με ή χωρίς πούλμαν).
Επιθυμούμε να δούμε πόσοι γονείς θα ενδιαφέρονταν για την πραγματοποίηση μιας εκδρομής το τελευταίο σαββατοκύριακο του Μαΐου, ώστε να προβούμε στις απαραίτητες ενέργειες δέσμευσης δωματίων και συγκέντρωσης προκαταβολής.
Μπορείτε να δηλώσετε το ενδιαφέρον σας στην παρακάτω φόρμα (poll) με μια ψήφο ανά οικογένεια.

Σας ευχαριστούμε!

The RanchΣοφικό Κορινθίας 20004
T +30 2741093800
Κεντρικά ΓραφείαΑκτή Μιαούλη 7-9, Πειραιάς 18535
T +30 2104100121
+30 2104100122

Απόδραση στη φύση..
2022-05-15 11:00 - 15:00 | Πάρνηθα, Μόλα, Πάρνηθα, Αττική, Ελλάδα
Αγαπητοί γονείς και κηδεμόνες,
Οσοι επιθυμείτε να παρευρεθείτε στην ημερήσια εκδρομή του Συλλόγου μας την Κυριακή 15 Μαΐου στη Μόλα της Πάρνηθας με τους ”ΠΑΙΖωΝΤΑΣ” (διαδραστικά παιχνίδια από ειδικούς ψυχαγωγούς),
μπορείτε να δηλώσετε συμμετοχή στο email, έως την Παρασκευή 6 Μαΐου.
H ώρα συνάντησης θα είναι εκεί στις 11.00 π.μ. (θα σταλεί σε επόμενο email το στίγμα του GPS) και το κόστος συμμετοχής ανά παιδί θα είναι 13 ευρώ.
Η μετάβαση θα γίνει με ιδιωτικό μεταφορικό μέσο.
Από την Τετάρτη έως την Παρασκευή μπορείτε να δώσετε το αντίτιμο της συμμετοχής (13 ευρώ ανά παιδί), στα μέλη του Συλλόγου που θα βρίσκονται στην είσοδο του Νηπιαγωγείου κατά την πρωινή προσέλευση.
Η ομάδα ”ΠΑΙΖώΝΤΑΣ” στελεχώνεται και συνεργάζεται με ανθρώπους που έχουν μακρόχρονη εμπειρία στην υποστήριξη υπαίθριων δραστηριοτήτων, αγάπη για τη φύση και βαθιά πίστη στη δημιουργική έκφραση και βιωματική διαπαιδαγώγηση μέσω του παιχνιδιού.
Μπορείτε να τους αναζητήσετε στο https://paizontas.gr.
Οποια οικογένεια επιθυμεί να συμμετάσχει μπορεί να δηλώσει συμμετοχή στο email του Συλλόγου syllogos.goneon.2nip.hol@gmail.com.
*Επισυνάπτεται το pdf με τις λεπτομέρειες της εκδρομής.
Με εκτίμηση,
Το Δ.Σ του Συλλόγου Γονέων και Κηδεμόνων
του 2ου Νηπ/γείου Χολαργού

Τα παιδιά του Παπάγου-Χολαργού στέλνουν μήνυμα Ειρήνης σε όλο τον κόσμο
2022-04-03 17:00 - 19:00 | 2ο Γυμνάσιο Χολαργού, Αριστοτέλους 47, Χολαργός, Αττική, 15562, Ελλάδα
Αγαπητοί γονείς και κηδεμόνες
Ο Σύλλογος Γονέων και Κηδεμόνων του 2ου Νηπιαγωγείου Χολαργού θα συμμετέχει στην Πορεία Ειρήνης που διοργανώνει η Ενωση Γονέων έξω από το Δημαρχείο του Δήμου μας! Το ραντεβού μας θα δοθεί την ερχόμενη Κυριακή 03 Μαρτίου στις 5.00 μ.μ. έξω από το 2ο Νηπιαγωγείο Χολαργού ώστε να περπατήσουμε όλοι μαζί έως το Δημαρχείο! Οι μαθητές μπορούν να κρατούν τα Περιστέρια της ειρήνης που είχαν φτιάξει στο σχολείο ώστε να υπάρχει ομοιομορφία!
Σας περιμένουμε όλους εκεί!
Με εκτίμηση
Το Δ.Σ του Συλλόγου Γονέων και Κηδεμόνων
του 2ου Νηπ/γείου Χολαργού

Ετήσια Αναμνηστική Σχολική Φωτογράφιση
2022-03-21 | 2ο Νηπιαγωγείο Χολαργού
Αγαπητοί γονείς και κηδεμόνες,

Σήμερα στις τάξεις θα μοιραστεί στα παιδιά το εκτυπωμένο σετ της φωτογράφισης, που έγινε πριν λίγες εβδομάδες στο σχολείο. Μπορείτε να το δείτε στο σπίτι και να αποφασίσετε αν θέλετε να το κρατήσετε.

Από αύριο Τρίτη 12/4 ως και την Πέμπτη 14/4 κάποιο μέλος του Συλλόγου θα βρίσκεται κατά την πρωινή υποδοχή στο σχολείο. Μπορείτε να παραδώσετε είτε το φωτογραφικό υλικό (σε περίπτωση που δεν επιθυμείτε να το κρατήσετε) είτε το αντίτιμό του που ανέρχεται στα 12 ευρώ ανά παιδί. Για τις οικογένειες με 2 παιδιά, η τιμή είναι 20 ευρώ.

Σας ευχαριστούμε!
Με εκτίμηση,

Το Δ.Σ του Συλλόγου Γονέων και Κηδεμόνων
του 2ου Νηπ/γείου Χολαργού

Η γιορτή της Τσικνοπέμπτης 2022
2022-02-24 | 2ο Νηπιαγωγείο Χολαργού
Αγαπητοί γονείς και κηδεμόνες,

Ο Σύλλογος Γονέων και Κηδεμόνων του 2ου Νηπιαγωγείου Χολαργού επιθυμεί να προσφέρει στους μαθητές την Τσικνοπέμπτη, κατά τη διάρκεια του διαλείμματος, χοιρινά καλαμάκια και πιτούλες. Αν κάποιο παιδάκι δεν τρώει χοιρινό, μπορείτε να μας ενημερώσετε μέσω mail ώστε να φροντίσουμε να έχουμε και κάποια καλαμάκια κοτόπουλο.

*** Αν υπάρχει κάποια οικογένεια που δεν έχει καταβάλει τη συνδρομή των 10 ευρώ για τον Σύλλογο και επιθυμεί να το κάνει, μπορεί να επικοινωνήσει μαζί μας, μέσω mail.

Με εκτίμηση,

Το Δ.Σ του Συλλόγου Γονέων και Κηδεμόνων
του 2ου Νηπ/γείου Χολαργού

Ενίσχυση της Σχολικής Βιβλοθήκης
2022-01-01 | 2ο Νηπιαγωγείο Χολαργού
Αγαπητοί γονείς και κηδεμόνες, Από τον Μικρό Πρίγκιπα, τη Μάγισσα Winnie, το Γκρούφαλο και τον Πίτερ Παν έως τη Φρικαντέλα, τον Τριγωνοψαρούλη και τους αγαπημένους κατοίκους της Ντενεκεδούπολης, οι ήρωες των παραμυθιών κρατούν συντροφιά στα παιδάκια μας και τους ”μιλούν” για τις ανθρώπινες σχέσεις, την ευγένεια, την ειρηνική συμβίωση, τη προνοητικότητα, τη διαφορετικότητα, τη φιλία…

Ο Σύλλογός μας προτείνει να ενισχύσουμε τη Βιβλιοθήκη του Νηπιαγωγείου μας, δωρίζοντας κάποια βιβλία που μπορεί να έχουμε στο σπίτι και δεν διαβάζουμε πια… Παρακάτω επισυνάπτεται και μια λίστα με βιβλία που ενδείκνυνται για την προσχολική ηλικία, την οποία επιμελήθηκε η προϊσταμένη κ. Κανελλοπούλου. Οσοι γονείς επιθυμούν να συνεισφέρουν, μπορούν να τα φέρουν την Πέμπτη 2/12 και την Παρασκευή 3/12 κατά την ώρα της πρωινής προσέλευσης, από τις 7.45 π.μ. έως τις 8.30 π.μ. Τα βιβλία θα συγκεντρώνει η κ. Οικονομάκου Κατερίνα, μέλος του Συλλόγου και στη συνέχεια θα παραδοθούν στην κ. Κανελλοπούλου.

Ολοι μαζί μπορούμε να βάλουμε ένα λιθαράκι ώστε αυτή η ”κιβωτός της γνώσης” που κοσμεί τις γωνιές των τάξεων, να γεμίσει με νέους επιβάτες – ήρωες παραμυθιών και να σαλπάρει με τα παιδάκια μας σε κόσμους μαγικούς.
Με εκτίμηση,

Το Δ.Σ του Συλλόγου Γονέων και Κηδεμόνων του 2ου Νηπ/γείου Χολαργού

Χριστουγεννιάτικη Γιορτή - Secret Santa - Εργαστήρι πηλού!
2021-12-18 12:00 - 15:00 | 2ο Γυμνάσιο Χολαργού, Αριστοτέλους 47, Χολαργός, Αττική, 15562, Ελλάδα
Με μεγάλη χαρά σας περιμένουμε στη χριστουγεννιάτικη γιορτή του Συλλόγου Γονέων και Κηδεμόνων του Νηπιαγωγείου μας, που θα πραγματοποιηθεί το ερχόμενο ΣΑΒΒΑΤΟ 18 ΔΕΚΕΜΒΡΙΟΥ στην αίθουσα εκδηλώσεων του 2ου Γυμνασίου Χολαργού (Αριστοτέλους 47) από τις 12.00 έως τις 3.00 μ.μ.
Η γιορτή θα περιλαμβάνει:
. Θεατρικό παιχνίδι με την κα Σπυριδούλα Μπιρπίλη, θεατρολόγο του 2ου και 3ου Δημοτικού Σχολείου Χολαργού.
. Εργαστήρι πηλού με την κα Θαλασσινή Μπράτσου, Ιστορικό Τέχνης και κεραμίστρια.
Τα παιδιά θα χωριστούν σε δύο ομάδες και θα παρακολουθήσουν τις δράσεις εναλλάξ, υπό την επίβλεψη ενός συνοδού. Θα ακολουθήσει χάπενινγκ – έκπληξη με τον Αγιο Βασίλη και η κλήρωση της Λαχειοφόρου με πολλά δώρα!
Οσοι γονείς θέλουν να συνδράμουν στον εορταστικό μπουφέ με ατομικά αλμυρά (Τμήμα 1 – Τμήμα 2) ή ατομικά γλυκά (Τμήμα 3 – Τμήμα 4) μπορούν να ενημερώσουν μέσω mail τι επιθυμούν να φέρουν.
Σας ευχαριστούμε για τη στήριξή σας, ανυπομονούμε να βρεθούμε όλοι μαζί από κοντά και να πασπαλίσουμε με αστερόσκονη τις αναμνήσεις των παιδιών από την πιο αγαπημένη γιορτή του χρόνου!

Επίσκεψη στο πλανητάριο
2021-11-28 11:45 - 12:30 | Πλανητάριο – Ιδρυμα Ευγενίδου, Λεωφόρος Συγγρού 387, Παλαιό Φάληρο, ΑΤΤΙΚΗ, 17564, Ελλάδα
Ο Σύλλογος Γονέων και Κηδεμόνων του 2ου Νηπιαγωγείου Χολαργού εγκαινιάζει τις εξωσχολικές του δράσεις για τη Σχολική Χρονιά 2021-2022 και σας προσκαλεί σε ένα μαγικό ταξίδι στο φεγγάρι και στον κόσμο των αστεροειδών, με όχημα το διαστημόπλοιο Polaris και συνεπιβάτες τον πιγκουίνο Τζέιμς Χειμέριο από τον Νότιο Πόλο και τον χαμογελαστό αρκούδο Βλαδίμηρο Τσέχοφ. Ραντεβού λοιπόν στο Πλανητάριο – Ιδρυμα Ευγενίδου (Λεωφόρος Συγγρού 387) την Κυριακή 28 Νοεμβρίου!!

Οι μικροί μας ήρωες θα παρακολουθήσουν την παράσταση θόλου, ”Lucia – Το μυστικό των πεφταστεριών” στις 11.45 π.μ. Μια ιστορία που συνδυάζει τη γνώση με εντυπωσιακά γραφικά εφέ.

Οσοι γονείς επιθυμούν να παρευρεθούν με τα παιδάκια τους μπορούν να δηλώσουν συμμετοχή στο mail του Συλλόγου έως την Πέμπτη 18 Νοεμβρίου. Το αντίτιμο του εισιτηρίου είναι 3 ευρώ για τα παιδιά και 4 ευρώ για τους ενήλικες. Απαραίτητα είναι επίσης 24ωρο self test για τα παιδιά και πιστοποιητικό εμβολιασμού ή νόσησης (μαζί με την ταυτότητα) για τους γονείς και κηδεμόνες.

Σας περιμένουμε με μεγάλη χαρά στην πρώτη μας ”αποστολή” στο… Διάστημα!!

Δημιουργία Ιστότοπου με ανακοινώσεις
2021-09-01 | 2ο Νηπιαγωγείο Χολαργού
Σας καλωσορίζουμε στο ανανεωμένο site του συλλόγου
Αγαπητοί γονείς και κηδεμόνες, παιδιά, δάσκαλοι και φίλοι του σχολείου μας
Στο χώρο του site θα παρουσιάζεται το έργο του Συλλόγου Γονέων & Κηδεμόνων του 2ου Νηπιαγωγείου Χολαργού. Στόχος του είναι η ενημέρωση για θέματα κοινού ενδιαφέροντος που αφορούν στους Γονείς & Κηδεμόνες των μαθητών καθώς και στις δράσεις & εκδηλώσεις που διοργανώνει ο Σύλλογος κατά τη διάρκεια του ακαδημαϊκού έτους.

Νέα και ανακοινώσεις, τρέχουσες και παλαιότερες
Πληροφορίες για τις δράσεις του συλλόγου
Πληροφορίες για διοικητικά θέματα του συλλόγου
Επικοινωνία με το σύλλογο για σκέψεις, σχόλια, προτάσεις και ιδέες που θα θέλατε να δημοσιεύσετε εφόσον είναι επώνυμες και μετά από έγκριση του Δ.Σ.
